2015 में आकाशीय गाज से हुई 35 की मौत
95 दुष्कर्म व 57 हत्याएं हुई
कड़े कानूनों के बावजूद जघन्य अपराधों के मामलों में कमी नहीं आ रही है। 2015 में जिले में भी दुष्कर्म और हत्या के काफी मामले हुए हैं। इस साल बीते 9 सालों की तुलना में दुष्कर्म के सबसे अधिक 95 प्रकरण दर्ज किए गए हैं, वहीं हत्या के 57 मामले हुए।
महिला सुरक्षा के लिए बनाए गए कड़े कानून के बावजूद जिले में हर साल बढ़ रहा है, दुष्कर्म जैसा जघन्य अपराध। दुष्कर्म की अधिकांश घटनाओं में पीड़िता नाबालिग हैं। पुलिस के आंकड़ों के अनुसार 2012 में अनाचार के 80 मामले, 2013 में 84, 2014 में 84 मामले दर्ज किए गए हैं। महिलाओं की सुरक्षा के लिहाज से जिले में अबतक ऐसी जागरूकता नहीं आई कि महिलाओं पर होने वाले अपराध रुक सकें। शहरी क्षेत्र के मुकाबले ग्रामीण क्षेत्रों में इस तरह की वारदातें ज्यादा हो रही है। हालांकि पुलिस बलात्कार के मामलों में आंकड़ों का ग्राफ बढ़ने को अच्छा मान रही है। पुलिस का कहना है कि अनाचार की घटनाएं तो हो रही हैं, पर ऐसे मामलों में थानों में रिपोर्ट दर्ज होना ग्रामीण क्षेत्रों में आई जागरूकता के कारण संभव हो पाया है। गांव में महिलाओं के ऊपर घटित होने वाले अपराधों में कुछ साल पहले तक मामला थाने तक पहुंच ही नहीं पाता था। हालांकि गांव में आज भी ऐसी स्थिति बनी हुई है। इसके अलावा इस साल भी हत्या के मामलों में नहीं आई कमी। 1 जनवरी से अब तक जिले के विभिन्न थाना क्षेत्रों में हत्या के 57 मामले दर्ज हुए। हत्या की ज्यादातर वारदात जमीन विवाद, अंधविश्वास, अवैध संबंध और नशाखोरी के कारण हुई है। -शेष |पेज 14
इस साल दिसंबर में सेवा निवृत्त टीआई की हत्या एवं एक युवक की हत्या कर आॅटो में रखी गई लाश का मामला सुर्खियों में रहा। बीते साल जहां हत्या के 55 मामले पुलिस ने दर्ज किए थे। जिले में घटित हत्या की अधिकांश वारदातें क्षणिक आवेश के कारण की गई हैं। हत्या के मामले में इस वर्ष अपने सगे-संबंधियों की हत्या के मामले भी कई आए हैं। जिले में हत्या का एक बड़ा कारण नशाखोरी भी है।
गाज से हुई मौतें
वर्ष मौत
2000 09
2001 22
2002 19
2003 28
2004 11
2005 13
2006 37
2007 43
2008 21
2009 19
2010 23
2011 16
2012 18
2013 21
2014 19
2015 35
योग:- 300
वर्ष हत्या
2007 53
2008 62
2009 54
2010 62
2011 73
2012 52
2013 61
2014 55
2015 57
वर्ष अनाचार
2007 60
2008 65
2009 64
2010 68
2011 77
2012 80
2013 82
2014 84
2015 95
जागरूकता और सावधानी की जरूरत
गाज से होने वाली मौतों को देखते हुए प्रशासन व अन्य संस्थाओं द्वारा समय-समय पर लोगों को आकाशीय गाज से बचाव के उपाय बताए जाते हैं। गाज से होने वाली मौतों की संख्या में कमी लाने के लिए लोगों में जागरूकता के साथ-साथ सावधानी बरतनी बहुत जरूरी है। बारिश होने या मौसम खराब होने की दशा में पेड़ों के नीचे पनाह नहीं लेना चाहिए। बिजली खंभों व टॉवरों से दूर रहना चाहिए। अगर समय पर सावधानी बरती जाए, तो गाज से मरने वालों की संख्या में कमी आ सकती है।
आंकड़ों पर एक नजर
bho_Deva awa_Deva hin_Deva hin_Deva hin_Deva hin_Deva awa_Deva unk unk unk unk unk unk unk unk unk unk unk unk unk unk unk unk san_Deva npi_Deva unk unk unk unk unk unk unk unk unk npi_Deva unk unk unk unk unk unk unk unk unk hin_Deva hin_Deva hin_Deva